Poletne pravljične urice pod lipo
2024-07-08 10:00 - 11:00, 2024-07-15 10:00 - 11:00, 2024-08-26 10:00 - 11:00 UTC | Ploščad pred Knjižnico Logatec, Tržaška cesta 44, Logatec, 1370, Slovenija
Zbrali se bomo pod lipo pred Knjižnico Logatec, kjer bomo prisluhnili pravljici, nato pa skupaj s knjižničarko tudi kaj lepega ustvarjali.
Priporočamo, da mlajši otroci, ki še ne ustvarjajo samostojno, pridejo v spremstvu.

Bukvarna na Logaškem poletju
2024-08-26 12:00 - 19:00 | Igrišče pred Narodnim domom Logatec, Tržaška cesta 44, Logatec
Tudi za zaključek letošnjega poletja se bo naša bukvarna pridružila Logaškemu poletju. Našli jo boste pod šotorom pred Narodnim domom Logatec. Vabljeni, da posvojite stare, odrabljene knjige.

Prvo srečanje bralnega krožka
2024-09-10 19:00 - 20:00 | Knjižnica Logatec, Tržaška cesta 44, Logatec, 1370
V naš bralni krožek z dolgoletno tradicijo in novim imenom vabimo nove člane. Dobivamo se enkrat mesečno in kramljamo o prebranih knjigah.
Prvo letošnje srečanje bo v torek, 10. septembra, ob 19.00, v Knjižnici Logatec.
Več o krožku si lahko preberete na POVEZAVI.
Za več informacij pišite na: urska@knjiznicalogatec.si

Tiho branje v kavarni Grajski park Vitez
2024-09-17 18:00 - 19:30 | Kavarna in slaščičarna Kljukec, Stara cesta 3,, Logatec
Zaradi slabega vremena bo dogodek prestavljen v kavarno Grajski park Vitez (Tržaška cesta 91a, 1370 Logatec). Vabimo vas, da si tam privoščite tudi skodelico kave ali čaja, ter tako podprete kavarno, ki nam bo omočila prijetno druženje.
Tihi bralni klub Knjižnice Logatec (Silent book club): s seboj prinesite knjigo, ki jo trenutno berete. Skupaj bomo brali v tišini ter se po tem tudi podružili in poklepetali o prebranem. Prijave niso potrebne.

Zaradi slabega vremena bo dogodek prestavljen v kavarno Grajski park Vitez (Tržaška cesta 91a, 1370 Logatec). Vabimo vas, da si tam privoščite tudi skodelico kave ali čaja, ter tako podprete kavarno, ki nam bo omočila prijetno druženje.

Več o Tihem bralnem klubu Logatec: https://knjiznicalogatec.si/…/tihi-bralni-klub-logatec/

Zaključna prireditev za Poletavce in Najpoletavce
2024-09-27 16:30 - 18:30 | Ploščad pred Knjižnico Logatec, Tržaška cesta 44, Logatec, 1370, Slovenija
Zaključna prireditev za Poletavce in NajPoletavce je dogodek, na katerega povabimo vse bralce, ki ste med poletnimi počitnicami brali in ste pravočasno oddali svoje sezname ali mnenja o prebranem. Na prireditvi boste prejeli majico in priznanje, sodelovali pa boste tudi v nagradnem žrebanju.
Zaključna prireditev bo v petek, 27. septembra 2024, na ploščadi pred Knjižnico Logatec (v primeru slabega vremena bo dogodek v dvorani Narodnega doma). Od 16.30 do 17.00 ste vabljeni, da prevzamete priznanja in majico, ob 17.00 pa se prireditev začne. Literarno-glasbeni dogodek bo pripravil večstranski umetnik – pesnik, pisatelj, igralec, dramatik, glasbenik in pevec – Matjaž Pikalo. Po dogodku bo sledilo nagradno žrebanje.
Vabljeni vsi Poletavci in NajPoletavci. Veselimo se vas.

Iskreno se zahvaljujemo donatorjem nagrad, ki so podprli projekt Poletavci in Najpoletavci.
Aerodium – podarja polet v vetrovniku
Bazen Logatec – podarja bone za obisk bazena
Čupakabra – podarja bon za otroško striženje
Mercator-Emba – podarjajo sladke dobrote
Dr. Gorkič – podarjajo prehranska dopolnila in medicinske pripomočke
Grajski park vitez – podarja darilne bone v vrednosti 10 €
Pizzeria Bolero – podarja bone za pico

Predstava za otroke: PSST! To je knjižnica
2024-10-03 17:00 - 17:30 | Velika dvorana Narodnega doma Logatec, Tržaška cesta 44, Logatec, 1370
V tednu otroka, ob začetku predšolske bralne značke in pravljičnih uric otroke vabimo na predstavo PSST! To je knjižnica.
Primerno za otroke od 3. leta starosti. Vstop je brezplačen. Trajanje predstave: 30 minut
Po začetku predstave vhod v dvorano ni več mogoč.

ZGODBA
Ko se miški Minki za mišjo dlako uspe izmuzniti požrešnemu mačkonu, se znajde v prostoru, kjer ni bila še nikoli. Sprva misli, da se je skrila v trgovino, med škatle s kosmiči, a naposled ugotovi, da te »škatle« dišijo čisto drugače.
Da je v knjižnici se ji posveti šele takrat, ko prebere naslove pravljic, ki jih njej in sestricam vsak večer pripoveduje tudi mama Miš.
In takrat se knjižna pustolovščina miške Minke šele dobro začne …
Otroška predstava na zabaven in nevsiljiv način otroke popelje v svet knjižničnih pojmov (knjižničar, bralec, pesnik, pisatelj, ilustrator …) in knjižničnega bontona.
V predstavi z Minko in Pajkijem kot pesniki iščejo rime, spoznajo »mišjo« Rdečo kapico, naredijo čisto svojo ilustracijo, predvsem pa pridejo do spoznanja, da v knjižnici nikoli ni dolgčas.

Izmenjevalnica: Prevetrimo omare 11
2024-10-05 08:30 - 12:30 | Ploščad pred Knjižnico Logatec, Tržaška cesta 44, Logatec, 1370, Slovenija
Vabljeni na jesensko izvedbo dogodka PREVETRIMO OMARE. Izmenjevali si bomo predvsem oblačila (za jesensko-zimsko sezono), modne dodatke, igrače ter izdelke za dom in gospodinjstvo. Prinesene predmete, oblačila bomo pregledali – ti morajo biti oprani/očiščeni in lepo ohranjeni, v nasprotnem primeru jih bomo zavrnili.
Kolikor stvari prinesete, toliko odnesete, zadnjo uro izmenjevalnice (od 11.30 dalje) pa lahko stvari odnesete brez izmenjave.
V BUKVARNI bodo na voljo odpisane knjige (sprejemamo prostovoljne prispevke).
V primeru slabega vremena bo Izmenjevalnica v Narodnem domu Logatec.

Rožle Bregar: Islandija: Moj drugi dom
2024-10-08 19:00 - 20:30 | Velika dvorana Narodnega doma Logatec, Tržaška cesta 44, Logatec, 1370
Knjižnica Logatec vas vabi na potopisno predavanje Rožleta Bregarja z naslovom Islandija: Moj drugi dom.
Rožle Bregar je doma v naravi. Njegova ljubezen do fotografije in pustolovskih športov sta ga spremenila v nagrajenega snemalca in filmskega režiserja. Rožle je znan po tem, da snema v ekstremnih razmerah – od visenja na vrvi do prenočevanja v šotoru v najtežjih razmerah – posveča se iskanju izmuzljivih trenutkov, oddaljenih pokrajin in čustev ekstremnih športov na prostem.
Njegovo občudovanje sveta in potopljenost v življenjski slog sta ga pripeljala do Islandije. Vsako leto v družbi prijateljev odkriva njene najbolj odročne kotičke, tiste, kamor turisti ne zaidejo. Na Islandiji ustvarja dokumentarne, komercialne filmske in fotografske projekte. Vsak projekt pa je odprava zase.

Zvone Ivančič: Logatec, kraj treh železnic
2024-10-15 19:00 - 20:30 | Velika dvorana Narodnega doma Logatec, Tržaška cesta 44, Logatec, 1370
Logatec je zaradi svoje lege že od nekdaj veljal za pomembno stičišče različnih poti. Na prihajajočem dogodku bomo odkrivali bogato zgodovino logaške železnice, spoznali ključne osebnosti, ki so prispevale k njenemu razvoju ter razkrili številne zanimivosti ter posebnosti, ki jih skriva ta železniška proga.

Literarni večer: Brezmejnost sijočega kroga ubesedenj
2024-10-19 19:00 - 20:30 | Dvorana Kulturnega doma Tabor v Gorenjem Logatcu, Tržaška cesta 150, Logatec
20 let Literarnega društva Zeleni oblaki
Literarno društvo Zeleni oblaki prireja literarni večer, s katerim obeležuje dvajset let delovanja. Večer bo izraz povezovalnega snidenja, kjer se bodo s svojimi avtorskimi deli predstavili člani in članice društva, gostujoči mladi literati, prisluhnili bomo besedi glasbe …
Snop trenutkov večera bo namenjen predstavitvi novega zbornika društva Čas besed v oblak ujet 8, kjer so zapisani pobude in pobudniki za nastanek društva, zabeležke opusa društva skozi čas in dogodke dvajsetih let, poetična in prozna literarna dela članov in članic društva. Literarni dotik je posebej namenjen Andreju Žigonu, avtorju pesniške zbirke Zeleni oblaki, po kateri je društvo dobilo ime.
Vljudno vabljeni na literarni večer, oblečen v raznolikost ustvarjalnosti, ovito v poglede preteklosti in izzive prihodnosti.

Tiho branje v kavarni Grajski park Vitez
2024-10-22 18:00 - 19:30 | Kavarna in slaščičarna Kljukec, Stara cesta 3,, Logatec
Tihi bralni klub Knjižnice Logatec (Silent book club): s seboj prinesite knjigo, ki jo trenutno berete. Skupaj bomo brali v tišini ter se po tem tudi podružili in poklepetali o prebranem. Prijave niso potrebne. Vabimo vas, da si tam privoščite tudi skodelico kave ali čaja, ter tako podprete kavarno, ki nam bo omočila prijetno druženje.

Več o Tihem bralnem klubu Logatec: https://knjiznicalogatec.si/…/tihi-bralni-klub-logatec/

Maruša Strgulc: Predavanje o preprečevanju in zdravljenju raka dojke
2024-10-24 19:00 - 20:30 | Velika dvorana Narodnega doma Logatec, Tržaška cesta 44, Logatec, 1370
Preden si bodo fantje začeli puščati brke, se bomo ženske odele v rožnato. No, vsaj mašnico si bomo nadele… Oktober je mesec ozaveščanja o raku dojk, zato vas vabimo na predavanje o preprečevanju in zdravljenju raka dojke. Predava: Maruša Strgulc, dipl. med. spec. ginekologije in porodništva

Delavnica: Zdravo živim
2024-11-06 19:00 - 20:30 | Prešernova dvorana Narodnega doma Logatec, Tržaška cesta 44, Logatec, 1370, Slovenija
Na delavnici boste spoznali pomen zdravega življenjskega sloga za krepitev zdravja, ter preprečevanje in zdravljenje kroničnih bolezni. Pridobili boste informacije o uravnoteženi prehrani, ter kakšen vpliv na naše zdravje imajo telesna aktivnost, sproščanje in spanje. Skupaj se bomo naučili oblikovati uresničljiv načrt za spremembo z zdravjem povezanih življenjskih navad, ki bo pripomogel k izboljšanju vašega počutja in zdravja.
Delavnico organiziramo v sodelovanju s Centrom za krepitev zdravja Logatec. Prijave niso potrebne.

Na krilih domišljije
2024-11-11 18:00 - 20:00 | Velika dvorana Narodnega doma Logatec, Tržaška cesta 44, Logatec, 1370
Zaključna prireditev mladinskega literarnega natečaja JSKD Logatec 2024.
Na natečaj je z dveh logaških osnovnih šol prispelo 53 besedil, ki jih je pod mentorstvom šestih učiteljic slovenščine napisalo 52 učencev od 7. do 9. razreda. Slovenska pesnica in pisateljica Tina Arnuš Pupis bo na prireditvi predstavila rezultate natečaja, izbor za objavo v zborniku in utemeljitve nagrad. Učenci bodo prebrali svoje nagrajene prispevke, sodelujočim literatom in mentoricam pa bomo podelili priznanja in zbornike.

2 Vabilo NKD 2024_A5 lezec_24.10.2024

Matevž in Boštjan Lukančič: 25 dni Skandinavije
2024-11-14 19:00 - 20:00 | Krajevna knjižnica Rovte, dvorana Stare šole, Rovte 100, Rovte, 1373, Slovenija
Lepo vabljeni na predstavitev držav na severu Evrope. Ogledali si bomo dele Švedske, Norveške in Finske. To so kraji prostranih gozdov, gora, jezer in mnogih slapov. Dežela severnih jelenov in drugih živali severa. So pa tudi kraji privlačnih bitij, kot so troli, strašljivi škrati z dolgimi nosovi. Ogledali si bomo še nekaj utrinkov Lofotskih otokov.

Pogovor z avtorico Jano Modrijan o knjigi Kdo si, draga moja
2024-11-26 19:00 | Velika dvorana Narodnega doma Logatec, Tržaška cesta 44, Logatec, 1370
Jana je bila uspešna podjetnica, ki pa je na poti padla čisto na dno. Močno je zbolela, posledično pa se ji je življenje obrnilo na glavo na vseh področjih. Ali pa se je najprej na glavo obrnilo življenje in je potem zbolela? Zgodilo se je oboje.
Zgodba vas popelje skozi Janino življenje, njene navade in programe, močno senzibilnost, čustva in čutenja do močne volje biti in živeti čim bolj polno življenje in v njem uživati, obenem pa s svojo izkušnjo pomagati drugim.
Pomoč drugim je prišla spontano, skozi svojo lastno izkušnjo, za katero Jana vedno reče, da je bila najtežja preizkušnja v njenem življenju, ampak je ne bi zamenjala za nič na svetu. Danes je zanjo globoko in ponižno hvaležna.
Z avtorico se bo o knjigi in njenem življenju pogovarjala Maja M. Gregorič.

13. Gosarjev večer
2024-11-28 19:00 | Velika dvorana Narodnega doma Logatec, Tržaška cesta 44, Logatec, 1370
Občina Logatec in Knjižnica Logatec vas vabita na 13. GOSARJEV VEČER.
Letošnji gost bo zasl. prof. dr. Janez Juhant s predavanjem Andrej Gosar, Lambert Ehrlich in Edvard Kocbek ter zgodovinski in sodobni izzivi Slovenije.
V predavanju bo obravnaval odnos treh vplivnih slovenskih katoličanov do zahtevnih razmer pred in med drugo svetovno vojno in nakazal posledice, ki jih Slovenci nosimo še danes. Gre tako za posledice komunistične revolucije kot tudi za druge težave sodobne slovenske in svetovne družbe. Vse bolj se nam postavlja vprašanje vrednot. Spoprijemamo se težavo pogojev preživetja. Družinsko in družbeno sodelovanje se nam podira oziroma si ga sami ogrožamo. Kaj nam ti misleci sporočajo za naše preživetje?
Uvodni nagovor z naslovom Andrej Gosar – trenutek racionalnosti v slovenski zgodovini pa bo prispeval Štefan Skledar.
Prisrčno vabljeni!

Svetlobe moje – literarni večer z Romano Aniyo Ercegovič
2024-12-05 19:00 - 21:00 | Prešernova dvorana Narodnega doma Logatec, Tržaška cesta 44, Logatec, 1370, Slovenija
Svetlobe moje – literarni večer z Romano Aniyo Ercegovič, povezuje Urška Orešnik.
Dr. Romana Aniya Ercegović je literarna in gledališka umetnica, doktorica znanosti na področju dramaturgije. Po rodu Ptujčanka, po srcu svetovna popotnica, je raziskovalka globin človekove duše.
»Poezija Svetlobe moje je vračanje vase, v svoj notranji svet, ki je čaroben, svetniški, je mistika čudežne lepote, ljubezni, spokojnosti, sprejemanje nas, sebe, saj smo pozabili na svetost/svetlobo v sebi. Zabrisuje meje med človeškim in božanskim s čudenjem, z zahvaljujočo tišino, mirom, obredi, odmiki. Podaja verzno sporočilo sožitja človeka z vsemi oblikami in vsebinami življenja.« (iz recenzije Sonje Votolen)
Avtorica o zbirki Svetlobe moje:
“Pesmi so položene v knjigo kot potovanje v notranje svetišče, v svetlobe v nas.
Rojevale so se kot pot v globine mojih svetlob. Moja duša me je povabila na veliko potovanje, trajajoče štiri leta, da bi v meni oživele izkušnje in se prelile v to knjigo.
Tokrat ni bilo le notranje potovanje, Zemlja mi je želela pripovedovati o svojih skrivnostih v svojih svetiščih na različnih krajih sveta, v pokrajinah, ki so v meni prebujale pradavne spomine.
Pesmi so zapisi dialogov z Življenjem na mojem dolgem potovanju v globine ljubezni.“

Praznična bralna čajanka
2024-12-10 19:00 - 20:00 | Čitalnica Knjižnice Logatec, Tržaška cesta 44, Logatec, 1370, Slovenija
Na praznično Bralno čajanko vabimo vse knjigoljube, ki radi hodite na knjižne klube, pa tudi tiste, ki sicer za bralno družbo niste. 🙂
Vsi, ki ljubite knjige in branje in bi se ob čaju radi podružili in poklepetali o branju, dobrih knjigah in še čem, lepo vabljeni.
S seboj prinesite zapisano vsaj eno bralno priporočilo, ki si jih bomo na srečanju izmenjali. Prav tako lahko za izmenjavo prinesete knjižna kazala in (od)rabljene knjige.

Fanči Perdih: Kaj pripoveduje setveni koledar po Mariji Thun o vremenu v prihajajočem letu 2025?
2024-12-12 19:00 - 20:30 | Velika dvorana Narodnega doma Logatec, Tržaška cesta 44, Logatec, 1370
Društvo Ajda Vrzdenec in Knjižnica Logatec vabita na predavanje
KAJ PRIPOVEDUJE SETVENI KOLEDAR PO MARIJI THUN O VREMENU V PRIHAJAJOČEM LETU 2025?

Predavateljica: Fanči Perdih, dipl. ing. agronomije, poznavalka biodinamične pridelave hrane, svetovalka za ekološko zelenjadarstvo in ustanoviteljica slovenske ekološke semenarske hiše Amarant.
Predavateljica že vrsto let spremlja vplive premikov planetov pred ozvezdji na vreme.
Z vami bo pokukala v Setveni priročnik po Mariji Thun za leto 2025 in vam razložila, kako si s temi informacijami lahko pomagamo pri delu na vrtu.
Možna bodo vprašanja na to temo in, če bo čas dopuščal, še na ostala vprašanja, ki se vam porajajo.

Na voljo bodo tudi semena edine slovenske ekološke semenarske hiše Amarant.

Rdeča kapica – lutkovna predstava
2024-12-17 17:00 - 18:00 | Krajevna knjižnica Rovte, dvorana Stare šole, Rovte 100, Rovte, 1373, Slovenija
Rdeča kapica je mit, legenda, predmet preučevanja številnih literarnih znanstvenikov, psihoanalitikov, pravljičarjev in drugih pomembnih modrecev.
Nekoč je živela ljubka deklica, ki so jo imeli vsi radi. Še posebej radi sta jo imeli njena mati in babica, ki ji je podarila rdečo kapico. Deklica je bila nad kapico tako navdušena, da jo je nosila vedno in povsod, zato so jo vsi, ki so jo poznali, klicali le še Rdeča kapica.
Rdeča kapica je zgodba o odraščanju (iniciacijska pot Rdeče kapice skozi gozd) ter prevzemanju odgovornosti. Rdeča kapica je zašla in srečala volka, ker ni poslušala izkušenejših od sebe (mati ji je izrecno naročila, naj ne zapušča uhojene poti skozi temačni gozd). Volk jo je s sladkimi besedami tako premotil, da je lahko najprej požrl njeno babico in nato zvijačno še Rdečo kapico. Na srečo je prišel mimo babičine hiše lovec ter rešil Rdečo kapico in babico iz volčjega trebuha.
Kot je v pravljicah običajno, zmaga pravica in tudi kazen je pravična, čeprav se zdi po današnjih merilih morda kruta – požrešni volk pogine zaradi s kamni prenapolnjenega trebuha. Originalne Grimmove pravljice sledijo zakonom narave in svojih motivov ne olepšujejo in ne “sladkajo”.
Pravljica o Rdeči kapici zato že stoletja upravičeno budi radovednost in izvablja vznemirjenje otrok. Rdeča kapica je ena najbolj nenavadnih in večplastnih pravljic, hkrati pa je to v bistvu enostavna in preprosta zgodba.

Za otroke od 2. leta
Dolžina: 35 minut

Koprodukcija Mestnega gledališča Ptuj, Gledališča Labirint in Društva lutkovnih ustvarjalcev Ljubljana
Predstava je primerna za otroke od 2. leta.
Premiera: 5. oktobra 2012 v Mestnem gledališču Ptuj
Režija, dramaturgija Saša Jovanović
Animacija lutk, igra Tina Oman
Likovna podoba, izdelava lutk Urša Nina Cigler
Glasba Mateja Starič
Partner projekta Mladinska knjiga, d. d

Gozdovilimo! – lutkovna predstava
2024-12-18 17:00 - 18:00 | Krajevna knjižnica Hotedršica, dvorana Stare šole, Hotedršica 64, Hotedršica, 1372
Tam globoko v gozdni divjini vse poteka po svojem redu …
O, ne! Ni čisto tako.
Pod zemljo, med prepletenimi koreninami, dan za nočjo marljivo garajo glive. Za svoje ljubo drevo skrbi Gozdovilčica, kadar se ravno ne občuduje v zrcalu ali ne prepira s Staro Grčo. Tako pod zemljo kot na svetlem v krošnji je vse v ravnovesju, dokler … dokler radovedna gliva Gufi ne odkrije, da obstaja še kaj drugega kot garanje. Vse se postavi na glavo, ko tudi glive začnejo zahtevati drevesne lepote zase. Bo drevo sploh še lahko dom vseh, ko Stara Grča zaradi gozdoviljenja sploh ne more več spati, ko jih napade plesen in se Gozdovilčici od panike skoraj meša, za povrh pa se bliskovito prikažejo še zagnani strupki. Bodo stvari šle tako daleč, da bo celo vsega vajena Stara Grča izgubila potrpljenje?
Predstava traja 40 minut in je primerna za otroke od 3. leta starosti naprej.

Avtorica besedila: Luna J. Šribar
Režiserka: Katja Povše
Avtor likovne podobe: Samo
Avtorica glasbe: Mateja Starič
Lutkovna tehnologa in izdelovalca lutk: Žiga Lebar, Iztok Hrga
Izdelava scenografije: Jos-Jože Zajc
Kostumograf: Iztok Hrga
Igra in animacija: Tina Oman
Producent: Društvo lutkovnih ustvarjalcev
Soorganizator: KD Franca Bernika Domžale
Predstava je nastala s pomočjo Ministrstva za kulturo RS

5. Žigonov večer: predstavitev literarne revije Osrčenje 2
2025-01-08 19:00 - 20:00 | Velika dvorana Narodnega doma Logatec, Tržaška cesta 44, Logatec, 1370
“Osrčenje je lahko izraz za hrabrost v besednem udejstvovanju. Lahko bi docela prozaično pomenilo plemenito dejanje, ki izhaja iz srca ali pa je srcem namenjeno. Del strokovnjakov, ki svoje delo posvečajo razvoju jezika, bi brez dvoma uspel nanizati cel kup nasprotujočih si definicij. Andrej Žigon pa je besedo stresel iz rokava kot praprotno seme na kresno noč, ko je kmalu po ustanovnem sestanku logaškega literarnega društva leta 1993 na oštarijsko mizo, polno krožcev od kozarcev, padla zamisel o izidu prve številke revije.”
-Vid Sark, Osrčenje 2, str. 4

Knjižnica Logatec vas vabi na spominski večer posvečen pesniku in fotografu Andreju Žigonu.
V središču letošnjega večera bo druga številka literarne revije Osrčenje, katere predhodnica je izšla leta 1994, njeni botri pa so bili Andrej Žigon, Gregor Prezelj in Vid Sark. Trideset let po izidu prve je tu druga številka, ki združuje povečini prozna in poetična dela, ki so bila pridobljena v letih 1993-94 in pred tem časom niso bila objavljena.
V programu, ki bo potekal v Narodnem domu Logatec, boste lahko uživali v glasbenih točkah Boštjana Sokliča in v pogovoru z urednikom revije Osrčenje 2, Vidom Sarkom. Večer bo povezovala Branka Novak.
Dogodek bo obogaten s projekcijo Žigonovih fotografij in z recitacijami lastnih domišljijskih pripovedi učencev OŠ. 8 talcev Logatec, pod mentorstvom gospe Jasne Brenčič.
Lepo vabljeni!

Pa tako lep dan je bil - predstavitev knjige
2025-01-16 19:00 - 20:00 | Velika dvorana Narodnega doma Logatec, Tržaška cesta 44, Logatec, 1370
Nekatere skupine nikoli ne razvijejo zares široke radijske popularnosti, kljub temu pa dosežejo kultni status. Razlogi za to so različni. V ZDA sta bili takšni The Velvet Underground in Pixies, v Jugoslaviji morda Ekatarina Velika, pri nas pa se je podobno zgodilo z urbano ljubljansko zasedbo Niet, ki je izrazito vplivala na nove rodove rockerskih navdušencev, da so tudi sami prijeli kitare, mikrofone ter bobnarske palčke in ustanovili svoje bende.
Kot pripadniki druge generacije slovenskega punka so tudi zgodnji Niet prisegali na hardcore, ta generacija pa se je od prejšnje razlikovala po tem, da je razpad nekdanje države pričakala na ulici, v divjem čustvenem vrtincu najstništva.
Več razlogov je botrovalo k vzpostavitvi kultnega statusa: tragična smrt pevca Primoža Habiča, njihovo poznejše vračanje na sceno ter dolge odsotnosti z nje in seveda sugestivno melanholična besedila Igorja Dernovška (vsa so tudi v knjigi), ki izpričujejo brezčasno nezmožnost, zablodo in lepoto mladosti.
Avtoriziran življenjepis, razgalja takratne dogodke, anekdote in stranpoti ter odstiratančico s skrivnosti in mita, ki sliši na ime Niet.
Prikaže pa tudi, kako se je mogoče vrniti z novim karizmatičnim frontmanom in odpreti povsem sveže poglavje.
(Tekst je vzet s spletne strani založbe Primus)

Pogovor z avtorjem knjige Zdenkom Matozom in pevcem Borutom Maroltom bo vodila Maja M. Gregorič.
Piko na i dogodku bo dodal še fotograf Andrej Korenč, ki je skupino spremljal v obdobju 2007-24. Prvikrat po avgustu 2008, ko so bile na ogled na razstavi v sklopu Trnfesta v KUD France Prešeren, bodo na ogled fotografije iz serije Niet_1.3, ki so nastale v letu pred prvimi vnovičnimi špili spomladi 2008. Osem kolažno zasnovanih fotografij formata 70×120 cm bo v knjižnici na ogled še nekaj dni po predstavitvi knjige, in sicer do ponedeljka, 20. januarja.
Se vidimo!

David Stegu: Doživetje v Ladaku - potopisno predavanje
2025-01-21 19:00 - 20:30 | Velika dvorana Narodnega doma Logatec, Tržaška cesta 44, Logatec, 1370
Ladak je regija pod upravo Indije, ki se nahaja na severnem delu Indijskega podkontinenta, in je del širše regije imenovane Kašmir, ki je predmet ozemeljskih sporov med Indijo, Pakistanom, in Kitajsko vse od leta 1947. Ladak se včasih označuje tudi kot “Mali Tibet”.
Predavanje bo osredotočeno na dve izjemni pohodniški avanturi v Ladaku. Prva vključuje pohod po dolini Markha in uspešen vzpon na Kang Yatse 2. Druga pa 100-kilometrsko pot po JV delu Ladaka, čez šest visokih prelazov do jezera Tso Moriri, z aklimatizacijo v pogorju Stok. V obeh primerih je šlo za konkretna izziva, ki sta nagradila z lepimi doživetji, predvsem ob stiku s to širno, pestro in barvito pokrajino, značilno za Ladak, ki je “postregla” z zanimivi nauki in spoznanji.

O avtorju: Učitelj angleščine. Klic po poslanstvu učitelja se je pričel oglašati med šolanjem na škofjeloški gimnaziji, se močno utrdil s sodelovanjem pri domačem svetoduškem oratoriju ter se nato udejanjil z vpisom na enopredmetni pedagoški študij anglistike in amerikanistike na Filozofski fakulteti Univerze v Ljubljani, kjer se je novembra 2017 z odliko tudi formalno potrdil ob zagovoru magistrske naloge The American Perception of Westward Expansion in Contemporary Literature (Ameriško dojemanje širjenja na zahod v sodobni literaturi). Med študijem se je udeležil izmenjave na University of Central Oklahoma, kjer je uspešno opravil vse obveznosti, določene s programom izmenjave ter poleg tega kar največ časa izkoristil tudi za potovanja. Od takrat naprej ga je popotniški duh redno spremljal in ga zanesel v marsikatero dogodivščino, ki je opisana v knjigi Zakaj pa ne?. Poklicno pot je nadgrajeval z delom na poletnih šolah v Angliji ter poučevanjem na slovenskih šolah (daleč najdlje v Idriji) in vzporednim vodenjem svoje jezikovne šole Angloka, kjer poskuša tudi učenje jezika prikazati kot neke vrste potovanje. Pomemben cilj in želja je spodbujati mlade, da se kar najbolje soočajo z izzivi, ki so bili, so in še prihajajo.

Delavnica tekstoterapije
2025-01-24 17:00 - 19:00 | Pravljična soba (vhod skozi Narodni dom), Tržaška 44, Logatec
Delavnica tekstoterapije je ustvarjena v okviru Evropske solidarnostne enote. Njen namen je, da udeležence nauči nekaj enostavnih orodij iz kreativnega pisanja, ki jih lahko vnesejo v svoje vsakodnevno življenje in okrepijo svoj duševni fitnes. Priporočamo starost vsaj 15 let.

Ker je pomembno, da ni prevelika skupina (max 6), prijave zbiramo na meta@lilalab.org ali na tej povezavi: https://forms.gle/qaZTnRMX6rNW9NBc7

Tule so pa še utrinki z naših delavnic v Notranjih Goricah in na Vrhniki.

Dr. Boštjan Laharnar: Arheološka podoba Notranjske
2025-01-29 19:00 | Velika dvorana Narodnega doma Logatec, Tržaška cesta 44, Logatec, 1370
Dr. Boštjan Laharnar je kustos za prazgodovino v Narodnem muzeju Slovenije, kjer skrbi za obsežno železnodobno zbirko. Kot član raziskovalnega programa Raziskave arheološke dediščine raziskuje obdobje zadnjih stoletji železne dobe in začetka rimske dobe v Sloveniji z okolico ter pri tem proučuje arheološke najdbe, najdišča in krajine. Je avtor monografije Od Okre do Albijske gore, ki obravnava pozno prazgodovino in rimsko dobo na Notranjskem ter sourednik monografije o sledovih rimske vojske na Slovenskem. Je avtor številnih znanstvenih, strokovnih in poljudnih člankov ter soavtor več arheoloških razstav. Gori Nanos in Snežnik sta ključni topografski orientacijski točki in dajeta notranjski pokrajini pomemben pečat. Uvrščata se med tiste geografske pojme, o katerih so se ohranili najzgodnejši zapisi o današnjem slovenskem prostoru. Antični pisni viri na stičišču med Julijskimi Alpami in Dinarskim gorstvom beležijo ime Okra, ki je hkrati označevalo prelaz (območje Razdrtega), goro (Nanos) in naselbino (morda Grad pri Šmihelu pod Nanosom). Strabon, grški zgodovinar in geograf (rojen leta 64 ali 63 pr. Kr., umrl leta 24), v zvezi z Okro omenja tudi gorsko ime Albion, ki v prvi vrsti označuje Snežnik. Dr. Boštjan Laharnar bo predstavil arheološko podobo Notranjske in Logatca z okolico.

Predstavitev knjige Elde Viler: Elda: Notranji naboj
2025-02-04 19:00 | Velika dvorana Narodnega doma Logatec, Tržaška cesta 44, Logatec, 1370
Na pragu praznovanja osemdesetega rojstnega dne se je Eldi Viler končno uresničila želja, da bi po številnih poskusih različnih avtorjev le dobila priložnost povedati svojo zgodbo tudi v knjižni obliki. Z avtorjem sta uspela vzpostaviti nek odnos, ki presega običajno razmerje med govorcem in zapisovalcem. To se poleg opisa dogajanj na slovenski glasbeni sceni odraža tudi v razkritju nekoliko bolj intimnih delov iz osebnega življenja, ki jih sicer ljudje v javnosti neradi razkrivajo. Za to je potrebna določena mera poguma, ki bralcu razodeva, da so tudi zvezde povsem običajni ljudje z vsemi tegobami, ki jih prinaša življenje. In Elda brez dvoma je zvezda ali kot je zapisala neka bralka na socialnih omrežjih: »Eldo Viler bi z lahkoto uvrstili med slovensko kulturno dediščino.«
Elda o knjigi: Kaj reči o meni in knjigi? Da sem iz Koštabone vedo vsi, da sem bila pevka tudi. Dolgo sem želela, da bi delček svojega življenja in dela, pa različnih zakulisij na slovenski glasbeni sceni ovekovečila tudi v knjižni obliki in to se mi je uresničilo ravno na pragu osemdesetega rojstnega dne. Upam, da se bo uresničil tisti stavek iz uvoda v knjigo: »VZAMEŠ ME V ROKE!« in da me boste spoznali tudi v neki drugi, verjetno doslej neznani luči.

Nastop traja približno eno uro, je 40 minut pogovora in 20 minut petja.
